नई दिल्ली। पिछले कुछ दिनों में भारतीय बैंकों में धोखाधड़ी, घोटाले के कई मामले सामने आए हैं। चाहे पंजाब नैशनल बैंक का 13,000 करोड़ रुपए का घोटाला हो या फिर आईडीबीआई बैंक के साथ 600 करोड़ के कर्ज की जालसाजी। पिछले 5 सालों में भारतीय बैंकों की स्थिति काफी डगमगा गई है। बैंकिंग अनिमिताओं की वजह से वजह लोगों के सामने बैंकों की विश्वसनियता पर भी सवाल खड़े हो रहे हैं। आपको जानकार हैरानी होगी कि पिछले 5 सालों में देश के 23000 बैंकों में 1,00,718 करोड़ के घोटाले हुए है। ये खुलासा आरबीआई ने खुद किया है।